
A rendelet tervezet elfogadásához
a Mötv. 50. §-a alapján, minőstett többség szükséges, 
az előterjesztés nyilvános ülésen tárgyalható! 


72. számú előterjesztés
Alsónyék Község Önkormányzata Képviselő-testületének 2025. november 27-én
7.30 órakor megtartandó ülésére

A települési támogatásokról és egyéb szociális ellátásokról szóló önkormányzati rendelet módosítása

	Előterjesztő: Molnár István János polgármester

Készítette: Kondriczné dr. Varga Erzsébet jegyző

Törvényességi ellenőrzést végezte: Takaróné dr. Mihó Beatrix aljegyző

Tárgyalja: 
Gazdasági és Szociális Bizottság 2025.11.27.



Tisztelt Képviselő-testület!

A Tolna Vármegyei Kormányhivatal Hatósági Főosztály Szociális és Gyámügyi Osztálya (a továbbiakban: ellenőrző hatóság) 2025. július 30. napján hatósági ellenőrzést végzett a Alsónyék Község Önkormányzata szociális étkeztetése vonatkozásában. Az ellenőrzésről készített jegyzőkönyv az előterjesztés mellékletét képezi. 

Az ellenőrző hatóság a jegyzőkönyv 3. Dokumentációs rend (Döntések, helyi rendeletek) pontjában javaslatot tett Alsónyék Község Önkormányzata Képviselő- testületének a települési támogatásokról és egyéb szociális ellátásokról szóló 4/2019. (III. 25.) önkormányzati rendelete módosítására az alábbi indokok alapján:

A szociális igazgatásról és szociális ellátásokról szóló 1993. évi Ill. törvény (továbbiakban: Szt.) 62. § (2) és az Szt. 132. § (4) bekezdésének d) pontja alapján az étkeztetés jogosultsági feltételeinek részletes szabályait Alsónyék Község Önkormányzat Képviselő-testületének a települési támogatásról és egyéb szociális ellátásokról szóló 4/2019. (III.25.) számú (továbbiakban: helyi rendelet) önkormányzati rendelete szabályozza. A helyi rendelet alapján étkeztetésben részesülhet az a személy, aki jövedelemmel nem rendelkezik és a napi létfenntartása veszélyeztetve van. Az Szt. 62. § (1) bekezdése nem tartalmaz jövedelmi korlátozást a jogosultak körének meghatározásakor. A helyi rendelet 1. számú melléklete az intézményi térítési díjat nem konkrét összegben (hanem ÁFA nélkül), illetve nem a személyes gondoskodást nyújtó szociális ellátások térítési díjáról szóló 29/1993. (Il. 17.) Korm. rendelet (továbbiakban: Tr.) és az 1 és 2 forintos címletű érmék bevonása következtében szükséges kerekítés szabályairól szóló 2008. évi Ill. törvény 2. §-a szerint határozta meg. Felhívom a fenntartó figyelmét, hogy a helyi rendeletben az alábbi pontok aktualizálása szükséges.


Mind ezek alapján javasoljuk a rendelet tervezet elfogadásával a rendelet vonatkozó rendelkezéseinek módosítását a hatóság észrevételeinek megfelelően.



HATÁSVIZSGÁLAT
A települési támogatásról és egyéb szociális ellátásokról szóló 4/2019. (III. 25.) önkormányzati rendelet módosításáról szóló rendelet-tervezethez

Társadalmi, gazdasági, költségvetési hatása: nincs

Környezeti és egészségügyi következmények: nincs

Adminisztratív terheket befolyásoló hatása: nincs

A jogszabály megalkotásának szükségessége: a szociális igazgatásról és szociális ellátásokról szóló 1993. évi Ill. törvény és a személyes gondoskodást nyújtó szociális ellátások térítési díjáról szóló 29/1993. (Il. 17.) Korm. rendelet alapján kötelező

A jogalkotás elmaradásának következményei: a Tolna Vármegyei Kormányhivatal Hatósági Főosztály Törvényességi Felügyeleti Osztálya törvényességi felhívással élhet

A jogszabály alkalmazásához szükséges személyi, szervezeti, tárgyi és pénzügyi feltételek: nem szükségesek

Előzetes véleményeztetés: Gazdasági és Szociális Bizottság
